JERUSALEMIN MUUREILLA
Valtakunnan evankeliumi 4/4
Shalom, ystävät, täältä Jerusalemin muureilta!
Istun nyt Jeesuksen aikaisen Jerusalemin sydämessä.
Olen itse asiassa lähellä ylipappi Kaifaan palatsia.
Takana näkyy hyvin alkuperäinen Jerusalem, -
jota kutsutaan Daavidin kaupungiksi.
Oikealla puolellani -
näkyy vihreällä muovilla rajattu alue.
Suurin piirtein siellä oli kuningas Daavidin palatsi.
Puhun ohjelmissani paljon Daavidin saamista lupauksista.
Kerron, miten ne ovat täyttyneet Jeesus Nasaretilaisessa.
Apostolien teoissa Paavali ja Pietari viittaavat Daavidiin -
saarnatessaan evankeliumia.
Oli keskeistä, että Daavidin saamat lupaukset -
täyttyisivät hänen jälkeläisessään, -
luvatussa juutalaisten Kuninkaassa ja Israelin Messiaassa.
Tässäkin ohjelmassa katsomme, -
miten Daavidin saamat lupaukset täyttyivät -
ja miten ne liittyvät Israelin kansaan.
Profeetta Naatan julisti Daavidille, -
että yksi hänen jälkeläisensä rakentaa hänelle huoneen, -
joka pysyy iankaikkisesti.
Hän istuu Daavidin valtaistuimella ja hallitsee ikuisesti.
Katsotaan tätä 2. Sam. 7:16:sta: -
"Ja sinun sukusi ja kuninkuutesi pysyvät sinun edessäsi iäti, -
ja sinun valtaistuimesi on oleva iäti vahva."
Paavalikin puhui niistä:
"Jumalan isille antamat lupaukset ovat toteutuneet, -
kun Jeesus nousi ylös kuolleista."
Luetaan, mitä Daavid rukoili, -
kun profeetta Naatan oli tuonut hänelle sanomansa.
2 Sam. 7:17-29: "Aivan näillä sanoilla ja tämän näyn mukaan -
Naatan puhui Daavidille.
Niin kuningas Daavid meni ja asettui Herran eteen ja sanoi: -
'Mikä olen minä, Herra... ja mikä on minun sukuni, -
että olet saattanut minut tähän asti?
Mutta tämäkin on ollut vähän sinun silmissäsi, Herra..."
Pelkkä Israelin sen aikainen kuninkuus oli liian vähäistä.
"... ja niin olet sinä puhunut... myöskin kaukaisista asioista...
Mitä Daavid enää sinulle puhuisi? Sinähän tunnet palvelijasi...
Oman sanasi tähden ja mielesi mukaan sinä olet tehnyt sen, -
että ilmoitit palvelijallesi kaikki nämä suuret asiat.
Sentähden olet sinä, Herra Jumala, suuri; -
sillä... ei ole sinun vertaistasi, eikä muuta jumalaa ole kuin sinä.
Ja missä on maan päällä toista kansaa... kansasi... vertaista
jota Jumala itse on käynyt lunastamaan kansaksensa, -
tehdäkseen sen nimen kuuluisaksi -
ja tehdäkseen teille... suuria... tekoja kansasi edessä, -
jonka sinä lunastit itsellesi Egyptistä, -
pakanain ja heidän jumaliensa vallasta?
Ja sinä olet valmistanut...Israelin omaksi kansaksesi ikuisiksi ajoiksi
... ja olet tullut heidän Jumalaksensa.
Niin täytä nyt... ikuisiksi ajoiksi se, -
mitä olet puhunut palvelijastasi ja hänen suvustansa...
Niin sinun nimesi tulee suureksi iankaikkisesti, -
ja se on oleva: Herra Sebaot, Israelin Jumala.
Ja palvelijasi Daavidin suku on pysyvä sinun edessäsi.
Sillä sinä, Herra Sebaot... olet ilmoittanut palvelijallesi...
'Minä rakennan sinulle huoneen'.
Siitä... palvelijasi on saanut rohkeuden rukoilla tämän...
...Herra, sinä olet Jumala, ja sinun sanasi ovat todet; -
ja kun olet luvannut palvelijallesi tämän hyvän, -
niin suvaitse nyt siunata palvelijasi sukua, -
että se pysyisi iäti sinun edessäsi.
Sillä sinä, Herra... olet sen luvannut..."
Näin Daavid rukoili kiitokseksi Herralle, -
kun profeetta Naatan oli sanonut, että hänen huoneensa pysyisi iäti.
Tämä koskee sekä Daavidin huonetta että Israelin kansaa.
Daavid oli Israelin suuri Kuningas, -
joka perusti kuningashuoneen ja Daavidin valtaistuimen.
Israelin kansan on pysyttävä Jumalan yhteydessä, -
että Hän voi täyttää lupauksen Daavidin pojasta.
Tietyt asiat liittyvät erottamattomasti toisiinsa: -
evankeliumien lupaukset Jeesuksesta, Daavidin pojasta, -
ja Hänen ikuisesta valtakunnastaan, sekä lupaukset Israelin kansalle.
Myös paholainen tuntee tämän asian.
Israelin kansan väkiluku ei ole kovin suuri.
Monet itsevaltiaat ovat yrittäneet tuhota Israelin kansan.
Jos paholainen voi tuhota Israelin, -
se voi myös tehdä tyhjäksi suunnitelman, -
jonka Jumala toteuttaa Israelin Kuninkaan Jeesuksen kautta.
Jeesus syntyi Juudan Kuninkaana ja palaa sellaisena.
Tämän vihollinen tietää paremmin kuin monet kristityt.
Hitler toteutti pirullisen ajatuksen -
juutalaisten tuhoamisesta.
Kaikki juutalaisuuteen liittyvä piti poistaa Uudesta testamentista.
Hitler kutsui koolle teologeja 1930-luvulla.
Hän antoi heille tehtäväksi kääntää Uuden testamentin siten, -
että siinä ei ole jälkeäkään juutalaisesta kansasta.
Sitähän ei voi tehdä Uuden testamentin tekstille, -
mutta teologien piti tulkita Kirjoitukset eri tavalla.
Siten sanoma voidaan erottaa juutalaisista.
Niin kirkko on vuosisatojen ajan tehnyt.
Nyt lopun aikoina asiat asetetaan ennalleen.
Palaamme alkuperäiseen, apostoliseen, evankeliumiin.
Paavali sanoi, -
että me Israelin Messiaaseen uskovat pakanakristityt -
olemme päässeet Israelin liittoon ja lupauksiin.
Perimme ne yhdessä Israelin kanssa, ei Israelin sijasta.
Sen tähden hän siteeraakin Jesajaa Room. 15:10:ssä: -
"Riemuitkaa, te pakanat, hänen kansansa kanssa."
Ei hänen kansansa sijasta, vaan hänen kansansa kanssa.
Jos Jumala ei salli lupaustensa käydä toteen Israelille, -
Jerusalemille ja juutalaisille, eivät ne myöskään toteudu meille.
Meidäthän on kutsuttu käymään sisälle näihin lupauksiin, -
yhdessä juutalaisen kansan kanssa.
Teologiaa, jossa seurakunta on korvannut juutalaisen kansan, -
on tuomittava ja pirullinen oppi nimeltä korvausteologia.
On tärkeää, että paljastamme sen perusteellisesti.
Silloin voimme rukoilla lupausten toteutumista, -
niin kuin ne annettiin Israelille.
Näin osallistumme juutalaisten kanssa niiden täyttymiseen.
Katsotaanpa, mitä Paavali kirjoittaa Room. 9:ssä.
Hän on puhunut ihmeellisestä voitosta, -
joka meillä on Jeesuksen kautta.
Hän sanoo Room. 8:ssa, ettei mikään voi erottaa meitä -
Jumalan rakkaudesta, joka on Jeesuksessa.
Olemme enemmän kuin voittajia Hänen kauttaan.
Roomalaiskirje voisi päättyä tähän julistukseen voitosta, -
joka löytyy uskon kautta uudessa elämässä Jeesuksessa.
Elämän hengen laki on vapauttanut meidät synnin ja kuoleman laista.
On tärkeä nähdä, että heti 8. luvun ihanan sanoman jälkeen -
seuraa 9. luku ilman jakoa eri lukuihin.
Paavali on juuri sanonut 8. luvun lopussa: -
ettei mikään luotu voi meitä erottaa Jumalan rakkaudesta.
Seuraava luku alkaa: -
"Minä sanon totuuden Kristuksessa, en valhettele, -
sen todistaa minulle omatuntoni Pyhässä Hengessä, -
että minulla on suuri murhe ja ainainen kipu sydämessäni.
Sillä minä soisin itse olevani kirottu pois Kristuksesta -
veljieni hyyväksi, jotka ovat minun sukulaisiani lihan puolesta."
Miksi hänellä oli tämä suuri hätä juutalaisen kansan puolesta?
Room. 9:4:"[He]ovat israelilaisia: heidän on lapseus ja kirkkaus..."
Israel on Jumalan esikoispoika.
Koska Jumala valitsi Aabrahamin ja vei kansan Egyptistä pois, -
Israelista tuli Jumalan omaisuuskansa.
Ei ole toista samanlaista kansakuntaa kuin on Israel.
Juutalainen kansa ei pääse Jumalan ikuisesta valinnasta eroon.
Ei ole helppoa kantaa sitä kutsua.
He joutuvat maalitauluksi paholaisen vihalle ja vainolle.
Sellaista ei mikään muu kansakunta ole kokenut aikojen saatossa.
On surullista, että kirkkokin on osallistunut -
juutalaisvainoihin viimeisen 2000 vuoden aikana.
Meidän täytyy huomata tämä, tehdä parannus ja ymmärtää, -
että meillä on tulevaisuus yhdessä juutalaisten kanssa.
9:4: "[He] ovat israelilaisia: heidän on lapseus ja kirkkaus -
ja liitot ja lain antaminen ja jumalanpalvelus ja lupaukset..."
Mikään muu kansa ei ole saanut näitä asioita.
Minkään muun kansan kanssa Herra ei ole solminut liittoa Nooan jälkeen.
Sekä ensimmäinen että uusi liitto on solmittu Israelin kanssa.
On ihmeellistä, että meidät on oksastettu tähän kansaan, -
jota verrataan jaloon öljypuuhun.
Kaikki muita kansoja Paavali vertaa villeihin öljypuihin.
Villi öljypuuhan ei ole saanut huolenpitoa.
Se ei ole viljelty puu.
Sitä ei ole lannoitettu, jotta se kantaisi hedelmää.
Israel on ainut kansa, -
joka on valittu omaisuuskansaksi.
Sitä Jumala ei koskaan muuta.
Jos emme halua olla Israelin ja juutalaisten kanssa tekemisissä, -
joudumme liittojen ja lupausten ulkopuolelle, -
jotka on annettu juutalaisille.
Messiaassa ne kuuluvat meillekin.
On tärkeä ymmärtää, että Jumala aikoo -
yhdistää juutalaiset ja muut kansat -
Messiaan, Daavidin pojan kautta.
Katsomme 11. luvusta, mitä Paavali sanoo öljypuusta, -
koska monet yrittävät selitellä asiaa eri tavoin.
Öljypuu sekoitetaan viinipuuhun, joka kuvaa Jeshuaa.
Jeesus itse sanoo: "Minä olen viinipuu, te olette oksat."
Tässä Paavali vertaa Israelia muihin kansoihin.
Paavali kutsuu pakanakansoja luonnonvaraisiksi metsäöljypuiksi.
Me, jotka emme syntyperältämme kuulu juutalaiseen kansaan, -
olemme peräisin luonnonvaraisista metsäöljypuista.
Room. 11:15: -
"Sillä jos heidän hylkäämisensä [kun he hylkäsivät Messiaansa] -
on maailmalle sovitukseksi, -
mitä heidän armoihin-ottamisensa [kun he ottavat Messiaan vastaan] -
on muuta kuin elämä kuolleista?"
Tämän Paavali tiesi. Siksi hän tunsi juutalaisista tuskaa.
Lupaukset tulevasta valtakunnasta eivät toteudu -
ilman Israelin ennalleen asettamista.
Hän selittää jakeessa 16, -
miksi on "elämää kuolleista", kun he ottavat vastaan Messiaan.
Silloin ylösnousemus-ihme tapahtuu Messiaaseen uskoville.
Koko maailma saa kokea "elämää kuolleista", -
kun Messias palaa ja syntyy uusi maa.
Miksi näin on? Paavali selittää jakeessa 18: -
"Mutta jos uutisleipä on pyhä, niin on myös koko taikina..."
Juutalaiset valittiin ensin.
He saivat evankeliumin, lupaukset ja liitot.
He ovat myös aina Jumalan erityinen omaisuuskansa.
"... ja jos juuri on pyhä, niin ovat myös oksat."
Jeshua on Daavidin juurivesa ja jälkeläinen.
Hän on Israelin alku ja juuri.
Jae 17: "Mutta jos muutamat oksista ovat taitetut pois -
ja sinä, joka olet metsäöljypuu, -
olet oksastettu oikeiden oksien joukkoon..."
"Oikeat oksat" tarkoittavat juutalaisia ja Israelia.
Meidät on oksastettu -
yhdessä juutalaisten kanssa heidän jaloon öljypuuhunsa.
Se ei ole pakanallinen puu. Se ei syntynyt seurakunnasta.
Se syntyi, kun Israelista tuli Jumalan valittu kansa.
Siihen kansaan olemme saaneet liittyä.
Siksi emme voi olla juutalaisvastaisia.
Emme voi olla välinpitämättömiä heidän kärsimyksilleen, -
kun koko maailma kääntyy heitä vastaan.
Meidän täytyy tukea Israelia ja rukoilla sen puolesta.
Voimme siunata heitä osoittamalla heille rakkautta ja uskollisuutta -
kuten Ruut anoppiansa Noomia kohtaan.
Jae 17: "... ja olet päässyt niiden kanssa osalliseksi -
öljypuun mehevästä juuresta, -
niin älä ylpeile oksien rinnalla..."
Juuri näin on seurakunta tehnyt. Olemme pitäneet itseämme parempina.
Olemme ottaneet juutalaisen kansan paikan Jumalan omaisuuskansana.
Tämä on kauhistuttava rikos Jumalan Sanaa vastaan.
"... mutta jos ylpeilet, -
niin et sinä kuitenkaan kannata juurta, -
vaan juuri kannattaa sinua."
Olemme päässeet osallisiksi Israelin saamiin lupauksiin.
Muun muassa Daavidille luvattiin, -
että hänen jälkeläisensä on istuva hänen valtaistuimellaan -
ja hallitseva ikuisesti.
Se ei toteudu ilman juutalaista kansaa ja Israelia.
Meidän täytyy ymmärtää, että kuulumme Israeliin.
Luetaan Room. 15:8: -
"Sillä minä sanon, että Kristus on tullut -
ympärileikattujen [juutalaisten] palvelijaksi, -
Jumalan totuuden tähden..."
Eli hän puhuu totuutta.
Hän pitää liittonsa ja pitää lupauksensa.
"... vahvistaaksensa isille annetut lupaukset."
Israelille annetut lupaukset toteutuvat samalla tavalla, -
kuin ne annettiin.
Jae 9: "... mutta että pakanat laupeuden tähden -
ovat ylistäneet Jumalaa..."
Olemme saaneet suuren armon päästessämme tähän mukaan, -
vaikka liittoja tai lupauksia ei annettu alunperin meille.
Mutta evankeliumin kautta perimme ne Israelin kanssa yhdessä.
"Sentähden minä ylistän sinua pakanain seassa ja -
veisaan kiitosta sinun nimellesi." Tämä on profetia Messiaasta.
Hän ylistää Herraa pakanoiden seassa ja veisaa kiitosta Herralle.
Jae 10: "Ja vielä on sanottu: 'Riemuitkaa, te pakanat, -
hänen kansansa kanssa".
Ja taas: 'Kiittäkää Herraa, kaikki pakanat, -
ja ylistäkööt häntä kaikki kansat."
Jakeesta 12: -
"Ja myös Esaias sanoo: 'On tuleva Iisain juurivesa, -
hän, joka nousee hallitsemaan pakanoita; -
häneen pakanat panevat toivonsa'."
Maailmalla ei ole tulevaisuutta, -
ellemme usko Israelin Messiaaseen, Daavidin poikaan.
"Iisain kannosta puhkeaa virpi, ja vesa versoo hänen juuristansa."
Häneen pakanat panevat toivonsa.
Hän nousee hallitsemaan pakanoita.
Valtakunta tulee pian, kuten Daavidille luvattiin -
hänen asuessaan takanani näkyvässä Jerusalemissa.
Ajatella, että saamme elää näiden tapahtumien kynnyksellä.
Daavidin kaupungissa on tehty kaivauksia viimeisen 10 vuoden ajan
On tutkittu Daavidin kaupunkia ja kaivettu esiin raunioita.
Se on Psalmi 102:n mukaan merkki siitä, -
nyt on Jumalan aika ennalleenasettaa Siion.
Ps. 102:14-15: "Määrähetki on tullut, -
sillä sen kivet ovat sinun palvelijoillesi rakkaat, -
ja sen soraläjiä heidän on sääli."
Daavidin kaupungissa kaivetaan juuri näitä vanhoja kiviä.
Messiaan tulo on ovella.
Valtakunta tulee Messiaan kautta, -
jonka tehtävä on hallita pakanoita.
Sitä rukoilemme ja valmistamme Hänelle tietä, -
jotta kaikki kansat näkisivät hänen pelastuksensa.
Tätä sanomaa pitää julistaa.
Sitä ei ole julistettu vuosisatoihin, -
mutta nyt Herra asettaa ennalleen alkuperäisen julistuksen toivosta -
Messiaan kautta Jerusalemissa.
Kiitos, että seuraat ohjelmiamme.
Toivon, että ne siunaavat ja rikastuttavat sinua.
"Niin että teillä olisi runsas toivo Pyhän Hengen voiman kautta."
Tapaamme taas. Siunausta sinulle!
Suomennos: Anneli Olin